लखनऊ. नोएडा से आगरा के बीच 165 किलोमीटर लंबा यमुना एक्सप्रेस वे बिक सकता है। एक्सप्रेस वे से हो रहे घाटे के चलते इसे बनाने वाले जेपी ग्रुप पर करीब हजारों करोड़ का कर्ज चढ़ गया है। इसी घाटे से उबरने के लिए ग्रुप एक्सप्रेस-वे को बेचना चाहता है। मीडिया रिपोर्ट में यह दावा किया गया है।
हालांकि, मीडिया रिपोर्ट में कहा गया है कि जब जेपी ग्रुप से ऑफिशियली एक्सप्रेस-वे बेचने के बारे में पूछा गया तो बताया गया कि ग्रुप को ऐसी कोई जानकारी नहीं है।
ग्रुप को कैसे हुआ घाटा?
-इस एक्सप्रेस-वे को पब्लिक प्राइवेट पार्टनरशिप (पीपीपी) मोड पर बनाया गया था।
-सूत्रों के मुताबिक जेपी ग्रुप ने जब इस प्रोजेक्ट को हाथ में लिया था, उस वक्त ये सोचा था कि टूरिस्ट दिल्ली से इसी एक्सप्रेस-वे से आगरा जाएंगे।
-कंपनी का अंदाजा था कि इससे हर साल उसे एक हजार करोड़ से ज्यादा की रकम बतौर टोल टैक्स मिलेगी।
-ये अनुमान हकीकत की जमीन पर ढेर हो गए।
-बताया जा रहा है कि यमुना एक्सप्रेस-वे से कंपनी हर साल टोल टैक्स से महज 200 करोड़ रुपए ही हासिल कर पा रही है। जबकि उसे उम्मीद 1000 करोड़ रुपए की थी।
जेपी ग्रुप पर कितना है कर्ज?
-बताया जा रहा है कि इस वजह से कंपनी फिलहाल करीब 60 हजार करोड़ रुपए के कर्ज में डूबी है।
-जेपी ग्रुप ने यमुना एक्सप्रेस-वे को इंटरनेशनल लेवल पर तैयार किया था।
-लेकिन अगस्त 2012 से अभी तक उसे करीब 600 करोड़ रुपए ही इसके टोल टैक्स से मिल सके हैं। जबकि इसके मेंटेनेंस और स्टाफ के खर्च भी काफी हैं।
13 हजार करोड़ रुपए की लागत से बना था एक्सप्रेस-वे
-जेपी ग्रुप ने 2012 में एक्सप्रेस-वे बनाना शुरू किया था।
-इसे बनाने में 13 हजार करोड़ रुपए खर्च हुए थे।
-जेपी ग्रुप को उम्मीद ये थी कि आगरा जैसे इंटरनेशनल टूरिस्ट हॉट स्पॉट तक पहुंचने के लिए काफी लोग इसका इस्तेमाल करेंगे, लेकिन उसका सपना टूट गया।
क्या बेच सकता है जेपी ग्रुप?
-जेपी ग्रुप एक्सप्रेस-वे को दूसरे को बेचने के लिए मलेशिया के ब्रोकरेज फर्म मेबैंक से संपर्क में है।
-ब्रोकरेज फर्म के जरिए यमुना एक्सप्रेस-वे के साथ ही वह इसके पास डेवलप किए जाने वाले पांच टाउनशिप भी बेच सकता है।
-बता दें कि जेपी ग्रुप में जयप्रकाश एसोसिएट्स, जेपी इन्फ्राटेक और जयप्रकाश पाॅवर वेंचर्स कंपनियां शामिल हैं।
क्या कहती है यूपी सरकार?
-इस बारे में यूपी के उद्योग विभाग के प्रमुख सचिव महेश गुप्ता ने कहा कि अगर जेपी ग्रुप अपने राइट्स बेचना चाहता है, तो यह उसका अपना मामला है।
-सरकार इसमें दखल नहीं देगी। उन्होंने साफ कर दिया कि टोल टैक्स बढ़ाने पर यमुना एक्सप्रेस-वे अथॉरिटी का ही हक होगा।
-जेपी ग्रुप के इस कदम का आगरा-लखनऊ के बीच बन रहे एक्सप्रेस-वे पर असर नहीं पड़ेगा।
-महेश ने कहा कि ऐसा इस वजह से क्योंकि इसे सरकार बिना किसी की मदद से खुद ही बना रही है।
'हादसों' का एक्सप्रेस-वे
-बता दें कि इंटरनेशनल स्टैंडर्ड पर बने यमुना एक्सप्रेस-वे को हादसों का एक्सप्रेस-वे कहा जाता है।
-तेज रफ्तार से गाड़ियां चलने की वजह से यहां आए दिन हादसे होते हैं और लोगों को जान गंवानी पड़ती है।
-2012 में यमुना एक्सप्रेस-वे पर 275, 2013 में करीब 900, साल 2014 में 771 और इस साल जुलाई तक 252 हादसे हो चुके थे।
-इनमें मरने वालों की तादाद 319 है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva